
Главната цел на проучването и измерването на удовлетвореността на потребителите от предоставяните административни услуги е повишаването на качеството на административното обслужване, с насоченост към всички потребители на услуги.
При прилагане на методите за обратна връзка и при изследване, измерване и управление на удовлетвореността на потребителите от качеството на административното обслужване в ОДМВР Хасково се спазват изискванията, предвидени в Наредбата за административното обслужване, утвърдените с МЗ № 8121з-760/2020 г., изм. с МЗ № 8121з-1396/2020 г., изм. и доп. с МЗ № 8121з-635/2022 г. Вътрешни правила за организацията на административното обслужване на гражданите и юридическите лица в МВР, Организационно-технологични правила за осъществяване на административното обслужване в ОДМВР Хасково и Методологията за измерване и управление на удовлетвореността на потребителите, приета с РМС № 246/10.04.2020 г..
Прилаганите методи основно са извършване на анкетни проучвания чрез предварително одобрени анкетни карти и извършване на анализ на сигнали, предложения, жалби, похвали и благодарствени писма
През 2022 г. извършеното проучване обхваща цялостното предоставяне на услуги и дейности при административното обслужване в ОДМВР Хасково, като наблюдението се акцентира върху прилагането на общите нормативни изисквания при осъществяването на административното обслужване и спазването на стандартите за качество на административното обслужване.
Анкетните проучвания в ОДМВР Хасково се провеждат чрез попълване на хартиена анкета на място в центровете за административно обслужване и пускане в нарочно определена и обозначена за това кутии.
На потребителите на административни услуги се предоставя възможност да попълват анкетна карта на хартия в центровете за административно обслужване, като до 31.12.2022 г. са постъпили общо 379 броя анкетни карти. Изводите, които могат да се направят от получените резултати са, че отношението към административното обслужване, предоставяно от ОДМВР Хасково, за основната част от анкетираните е положително. Гражданите са доволни от предоставяното административно обслужване
Анализът показва, че в 86% административното обслужване е оценено като отлично, 11% много добро и 3% като добро.

Анкетите обхващат въпроси относно качеството на предоставяните услуги, бързината на обслужването, професионалната подготовка на служителите, оказаното съдействие, любезността и учтивостта на служителите.
Анализ на сигналите и предложенията се прави ежегодно.
През 2022 година са постъпили 46 сигнала, като се наблюдава тенденция на намаляване броя на сигналите с 12 % в сравнение с предходната 2021 г. през която са постъпили общо 52 броя сигнали и намаление с 25 % в сравнение с броя през 2020 г. през която са постъпили 62 броя, което от своя страна налага извод, че гражданите не са загубили доверието търсейки съдействия за решаването на изложените проблеми от органите на МВР и в частност ОДМВР Хасково изпращат своите сигнали до тях. През 2022 г. са постъпили 19 броя благодарствени писма в сравнение с предходната 2021 през която са получени 23 броя благодарствени писма, като през 2022 г. в ОДМВР Хасково не са регистрирани предложения за усъвършенстване на организацията и дейността и решаване на други въпроси.

	Ред на постъпване:
	2022
	2021
	2020

	В ОДМВР Хасково и неговите структури
	33
	32
	47

	От други структури на МВР, други държавни органи и институции на централната и местна власт
	13
	20
	15

	ОБЩО
	46
	52
	62


Горепосочените цифри показват, че през отчетната 2022 година са увеличени сигналите постъпили в ОДМВР и съответните районни управления, но са намалели получените сигнали от структури на МВР и други държавни институции, което запазва тенденцията на доверие на гражданите към МВР, респективно ОДМВР – Хасково и РУ при ОДМВР.
През 2022 г. са предприети всички възможни и необходими действия за изпълнението на мерките и целите в годишният доклад за 2021 г., като е повишено в положителен аспект нивото на административното обслужване и предоставяните административни услуги.

